**Sportslig Analyse af Talent- og Elitemiljøer (SATE-Analyse)**

Dette dokument er fase 2 i ansøgningen til Elite Idræt Aarhus’ (EIA) kraftcenter-støtte.

Fase 2 består af en SATE-analyse, der udfyldes af den enkelte ansøger/organisation, og giver ansøgeren mulighed for at reflektere over og evaluere eget talent- og elitearbejde.

De nedenstående kategorier skal udfyldes så fyldestgørende som muligt, for at give EIA et retvisende billede af ansøgeren, med dertilhørende oplysninger omkring ansøgerens talent- og elitemiljø. Oplysningerne danner baggrund for en talentanalyse foretaget af EIA i samarbejde med ansøgeren, der vurderer det sportslige niveau og -set-up samt talent- og elitemiljø. Oplysningerne danner endvidere baggrund for vurderinger af mulighederne for at kunne opnå støtte fra EIA, herunder ESAA. Det er forventes at ansøgeren inddrager alle relevante oplysninger indenfor hver kategori.

Udfyldt af:Navn, titel i organisation og dato

Rikke Bjørn Sørensen, Bestyrelsesmedlem – 01-09-2015

1. Klub/Organisation: Cykle Klubben Aarhus, CK Aarhus

# Klubudviklingsstatus for talent- og eliteafdeling:

**Beskrivelse af klubbens organisation og ledelse**

Organisation  
Sportsdirektør: Andreas Gylling (U19)  
Holdleder: Brian Egeberg Pedersen (U17 og U19)  
Daglige trænere: Hans Helleshøj Buch og Dennis Olesen (U17 og U19)  
Koordinator til senior licens og elite TWBCKAa: Martin Hjørngaard (U17 og U19)  
Kontakt i CK Aarhus bestyrelse: Torben Skovgaard  
  
Sportsdirektør   
•Tilrettelæggelse af træning (sammen med trænere)  
•Ansvar for løbstaktikken og gennemførelse af den  
•Sparring med den enkelte rytter om livet som cykelrytter  
  
Trænere  
•Gennemføre den daglige træning  
•Udarbejdelse af træningsprogrammer og opfølgning af disse (sammen med SD)  
•Overordnet ansvar for rytternes løbskalendre (sammen med SD)  
•Test af ryttere  
  
Holdleder (ønskes besat)  
•Kasserer for temaets budget  
•Overordnet planlægning for teamet (sammen med træner)  
•Kontaktperson for teamet  
•Koordinere servicekørsel (sammen med løbskoordinator og mekaniker)  
•Hjælper trænere med daglige opgaver   
  
Løbskoordinator (ønskes besat)  
•Arrangere og koordinere kørsel, ophold, forplejning osv. i forbindelse med løb, teamture og træningsophold og andre arrangementer  
  
Mekaniker (ønskes besat)  
•Mekaniker under løb og samlinger  
  
Presse ansvarlig (ønskes besat)  
•Sikre at der bliver skrevet referat af løb og sendt til pressen  
  
Hjælpere  
•Vi håber og forventer, at rytternes forældre hjælper og bidrager med for eksempel kørsel til løb i ind- og udland, mad til fællesarrangementer og lignende.

**Beskrivelse af økonomi/støttekoncept på talent- og eliteområdet:**

CK Aarhus bakker op - yder indsats og økonomisk støtte, ved årligt tilskud på 50.000,-. Da udgiften til udstyr og aktiviteter i cykelsporten er bekostelig, og sporten er kendetegnet ved at meget udstyr og aktivitet er brugerfinansieret, er målsætningen at finde sponsorer,

**Har klubben en daglig administration/sekretariat?** nej

**Har klubben formelle samarbejdsaftaler med andre klubber?** ja

* Hvis ja beskrives hvilke:Odense Cykelklub. Her er etableret et samarbejde for ryttere allerede fra U15, for dermed at sikre en større gruppe af ryttere til et U19 hold. Samarbejdet består i deling af træningsfaciliteter, erfaringsudveksling og fælles træningslejre.

**Nationalt resultatniveau i klubben:**

Resultater (top 10) for 2015 pt.:  
Junior:  
DM bane dreng: 1000 m: 7., 9., 10. plads. Scratch: 1., 3. plads. Point: 1., 8., 9., 10. plads  
U17:  
DM linieløb dreng: 5. plads  
DM hold dreng: 6. plads  
DM cross dreng: 5. plads  
Jysk/Fyns mesterskab: enkeltstart: dreng: 3., 8. plads  
Jysk/Fyns mesterskab: linieløb: dreng: 1., 8., 9. plads  
U13:  
Jysk/Fyns mesterskab: enkeltstart: dreng: 9. plads  
Jysk/Fyns mesterskab: linieløb; dreng: 2. plads  
DM hold dreng: 5., 8. plads  
DM hold mix: 1. plads  
DM enkeltstart pige: 6., 7. plads  
DM linieløb dreng: 6. plads. Pige: 5., 8. plads  
U11:  
Jysk/Fyns mesterskab: enkeltstart: dreng: 3. plads. Pige: 1. plads  
DM enkeltstart pige: 2. plads  
DM linieløb dreng: 10. plads. Pige: 2. plads  
DM bane pige: 1. plads  
DM cross pige: 1. plads  
Jysk/Fyns mesterskab: linieløb: dreng: 4. plads. Pige: 1. plads

**Internationalt resultatniveau i klubben:**

Vattenfall Classic, Hamburg: U17 dreng: Bjergtrøjen  
Rund Um Ascheffel: U17 dreng: 6. plads. U13 dreng: 7. plads. U11 dreng: 5. plads  
Giro Nortorff: U11 dreng: 4. plads. U11 pige: 1. plads

**Resultatmålsætning for de kommende 2-3 år:**

At  
- fastholde topplaceringer til DM på landevej august 2016  
- fastholde topplaceringer til DM på bane 2016   
- placere flere af vore ryttere og mindst tre i top 10 til Jysk/Fynske Mesterskaber 2016  
- sikre at flere af vores ryttere tager flere point i de danske løb i forårssæsonen (april, maj og juni)  
- flere af rytterne sidder i feltet hjem i forår og sommerløbene i Tyskland, Sverige, Holland og Belgien  
- vi i løbet af forårssæsonen sikrer os minimum én podieplads i de danske løb  
- flertallet af vores ryttere sidder med hovedfeltet hjem i de danske løb i første halvår

# Faciliteter:

**Beskrivelse af klubbens primære træningsfaciliteter:**

Den primære træningsfacilitet er by- og landevejene i og omkring Aarhus. CK Aarhus har klublokaler på Aarhus Cyklebane, Jyllands Alle 79, 8000 Aarhus C – bestående af mødelokaler, og et træningslokale, med mulighed for indendørs træning på spinningcykler. På Aarhus Cyklebane er der mulighed for banetræning og -løb i sommerhalvåret og crosstræning i vinterhalvåret. CK Aarhus ryttere kan træne på Odense Cyklebane, træningsgebyr er 1.000 pr. rytter pr. år. De ryttere, som er tilknyttet ESAA har adgang til Team Danmarks Styrketræningslokale og Basistræning på Atletion.

**Har talent- og ungdomsudøvere tilstrækkelig prioriteret adgang til faciliteter?** nej

**Har eliteudøvere tilstrækkelig prioriteret adgang til faciliteter?** nej

**Er der generelt tilstrækkelig adgang til styrketræningsfaciliteter?** nej

**Udviklingsområder og planlagte handlinger på facilitetsområdet:**

Styrketræningslokale med bedre adgang til cykelspecifikke redskaber. Opgradering af klubbens spinningcykler. Evt. samarbejde med fitnessdk, der har wattcykler i spinninglokalerne.

1. **Talent:**

**Klubbens talentudviklingspolitik:**

Formål  
Med oprettelse af ”CK Aarhus Unge og Talent” for U17 og ønsket om at oprette ”Team CK Aarhus Junior” for U19 ryttere, vil vi tilbyde en kvalificeret og alderssvarende træning året rundt samt øge træner støtte og finansiel support ved løb og stævner. Så klubben fastholder vores unge ryttere i CK Aarhus samt får en kontinuerlig tilgang af kvalificerede ryttere til CK Aarhus Elite.  
Etableringen af ”Team CK Aarhus Junior” skal tage aktiv del i, at hjælpe de unge ryttere videre i sporten således at de også i deres karriere som junior ryttere kan få succes og nå deres mål. Ved oprettelse af egen afdeling og budget kan CK Aarhus højne det individuelle fokus på den enkelte rytter og den finansielle support, som vi ved forældre opfatter som en begrænsende faktor. Kravene til træning, cykler og udstyr stiger, ligesom startgebyrer stiger for denne gruppe af ryttere.

**Klubbens strategi til at rekruttere nye talenter:**

Det er vores håb og mål at rytterne igennem ”Team CK Aarhus Junior” vil fortsætte både i sporten, og i CK Aarhus. Det er vores hensigt, at skabe et meget tæt samarbejde med ”Team CK Aarhus Junior” og Team WeBike CK Aarhus (TWBCKAa) på både den sportslige såvel som den organisatoriske og økonomiske side. Vi ser en række synergimuligheder i sådant et samarbejde, og ser ”Team CK Aarhus Junior” som sidste led i den fødekæde af ryttere, der skal sikre synlighed på landevejscyklingens landkort for Aarhus og opland.

**Har specialforbundet et udviklet Aldersrelateret TræningsKoncept (ATK)** ja

**Strategi for implementering af ATK:**

Alle trænere hos CK Aarhus deltager i DCUs Træneruddannelser

**Beskrivelse af klubbens aldersrelaterede træningsset-up for ungdom/talent**

* *Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, udvikling fra præpubertet til pubertet og til post-pubertet, generel vs. specifik træning, træningsmiljø etc.

”Team CK Aarhus Junior” skal fungere som en platform for udvikling af rytterne så rytterne i juniorårene oplever fremgang samt bliver klædt på til en videre deltagelse i de danske eliteklasser. Det primære fokus rettes imod at lære de unge ryttere at strukturere deres træning, deres skole og deres fritid således de kan få det til at hænge fornuftigt sammen. Ligeledes skal rytterne lære at sætte individuelle mål og nå dem.  
”Team CK Aarhus Junior” er for U19 ryttere (gældende 2016), der vil køre licensløb for CK Aarhus. Rytterne skal udvise en seriøs og struktureret tilgang til træning og løbsdeltagelse, og demonstrere konstant ønske om at forbedre sig.   
Det er vigtigt at ”Team CK Aarhus Junior” fastholder en tæt tilknytning til andre afdelinger i klubben. Ryttere og staff skal være bevidste om, at de er rollemodeller for yngre ryttere i klubben. Der forventes at rytterne deltager i klubbens fællesarrangementer og hjælper til når der er behov for det.  
Træning:  
Træning for ”Team CK Aarhus Junior” planlægges i et samarbejde med klubbens træner-team og teamets sportsdirektør. Faste daglige trænere deles med ”CK Aarhus Unge & Talent”.   
Trænere og sportsdirektør vil udarbejde et træningsprogram for hver rytter. Programmet tilrettelægges ud fra hver enkelt rytters niveau, mål og ambitioner. Det er den enkelte rytters egen pligt og ansvar at følge det aftalte træningsprogram, Rytterne skal føre træningsdagbog og denne sendes til trænere og sportsdirektør. Både trænere og sportsdirektør hjælper naturligvis rytteren med vejledning og support i løbet af året.  
  
Vi ønsker at gennemføre test af alle ryttere to til tre gange i løbet af året. Trænerstaben vil på baggrund af disse tests, rytterens daglige indsats og træningsdagbog udføre løbende opfølgning og evaluering af rytteren.   
  
Rytterne skal udvise træningsparathed. Det vil sige, at rytteren møder op til træning med en frisk og positiv indstilling, deltager aktivt i træningen, har gennemgået sit udstyr FØR træningen starter og lignende, så alle får noget positivt og konstruktivt ud af fællestræningen.  
  
Udover den daglige træning ønsker vi at afholde træningssamlinger med fokus på ”Din mentale hverdag” Team Danmarks sportspsykologiske model og træningslejre i Danmark og i udlandet for teamet.

**Beskrivelse af træningsinitiativer, der forbereder klubbens talenter bedst muligt til overgangen mellem talent og elite:**

Træning for ”CK Aarhus Unge og Talent” og ”Team CK Aarhus Junior” planlægges og udføres i et samarbejde med seniorlicenstræningen. Det betyder, at vores unge ryttere allerede fra 15 års alderen træner med klubbens eliteryttere, og vi kan observere at der etableres kammeratskaber på tværs af alder, forankret i glæden ved at køre på cykel sammen. Broen til seniorelite er bygget og vedligeholdes ved den daglige motivation til at yde sit bedste og modtage et anerkendende skulderklap af klubbens A-ryttere.  
Der bliver udarbejdet særskilte træningsplaner for de to grupper af ryttere, ligesom der tages individuelle hensyn. Ud over styrke og konditionstræning i løbssæsonen, vil vi fokusere på intensiv vintertræning, baseret på styrketræning, spinning, bane og landevej. Vi har et stort ønske om at støtte rytterne i solid træning på bane vinter og sommer, med henblik på at forbedre rytternes generelle niveau, samt deltagelse i baneløb.

**Klubbens fokus på talenters udvikling af mentale-, sociale- og menneskelige kompetencer:**

Der er i hele CK Aarhus B&U et fokus på rytternes mentale, sociale, konkurrencemæssige og menneskelige kompetencer. Talenter, som er en del af ”CK Aarhus Unge og Talent” og ”Team CK Aarhus Junior” og/eller ESAA, deltager i diverse forløb omkring mentaludvikling og Life Skills. Derudover uddannes alle trænere, således at de kan sikre det rette fokus i den daglige træning, ligesom trænerne er i daglig kontakt med rytterne via sociale medier eller telefon. På den måde sikres at trænerne er vidende om rytterne samlede livssituation og kontinuerligt tager den viden med i betragtning ved træning og konkurrence.  
Se mere i beskrivelserne ovenfor samt ”Team CK Aarhus Junior” codex:  
1.Vær åben og positiv for nytænkning af træningsprogrammer og metoder  
2.Vær åben og ærlig om hvordan du har det både fysisk og psykisk  
3.Tag selv ansvaret for din sportslige udvikling og dine præstationer  
4.Hjælp dine teamkammerater - de hjælper dig  
5.Respekter og accepter den givne taktik  
6.Deltag aktivt og positivt i løb, samlinger og træningslejre  
7.Løs uenigheder på teamet, og ikke til skue for andre.  
8.Bevar en høj standard for din personlige opførsel i og uden for konkurrence. Du er rollemodel og repræsentant for Team CK Aarhus Junior.  
9.Hold dit tøj og udstyr pænt og præsentabelt  
10.Overhold såvel de skrevne som de uskrevne regler i cykelsporten  
11.Vis værdighed både ved sejr og nederlag, og respekter dine holdkammerater og konkurrenter for deres talent, dygtighed og udfordringer.

**Er klubben bevidst om Team Danmark og DIF’s værdisæt for talentudvikling**

**(TalentHUSET)?** ja

<http://www.teamdanmark.dk/-/media/Team%20Danmark/Media%20Archive/Documents/Forside/Fokusomraader/Talentudvikling/Web%20vaerdisaet.pdf>

* Hvis ja, implementeres dette værdisæt i klubbens talentarbejde? ja

**Klubbens talentmålsætninger og fokusområder for de kommende 2-3 år:**

At sikre et talentudviklingsmiljø på topniveau for landevejs- og baneryttere i Aarhus. Vi vil have Aarhusryttere med i bruttolandsholdtrupperne, både i landevejs- og bane discipliner. Gennem et træningsmiljø på topniveau, et godt socialt miljø og en stærk klubfølelse skal vi sørge for, at DCU's landtrænere holder øje med ryttere fra Aarhus og via deres resultater og indstilling, udtager dem.  
Løbsdeltagelse  
Det forventes at rytterne stiller til start minimum 20 gange i løbet af sæsonen. Derudover arrangeres der teamture til  
•2 løb i Holland/Belgien i marts/april  
•Lindberg Cup (3 afdelinger på Sjælland og 3 i Jylland/Fyn)  
•Greve Youth Tour, Bededagsferien  
•Tour de Himmelfart, Kr. Himmelfartsferien  
•Marcello Bergamo Cup, Pinsen  
•DM, juni  
•Tidaholm, Sverige  
•Randers Bikeweek eller Assen, Holland

1. **Elite:**

**Klubbens elitepolitik:**

Hele klubbens eliteteam  
I CK Aarhus har vi noget ganske unikt. Vi har et fælles klubteam i den danske A-klasse – det højeste niveau inden for dansk cykling i Danmark. Holdet deltager i øvrigt i internationale cykelløb, arrangeret under UCI, i både ind- og udland. Der er virkeligt tale om topseriøst elitesportsfolk, som opfylder deres eliteambitioner gennem CK Aarhus-fællesskabet. Eliteteamet møder derfor op til fællestræninger, arrangementer og er således en del af det daglige liv i, og omkring, CK Aarhus. Det er muligt for enhver at komme direkte ind fra gaden, og så prøve at træne med atleter fra cyklingens svar på Superligaen. Det er ganske unikt.

**Beskrivelse af klubben træningsset-up for senior/elite**

* *Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, generel vs. specifik træning, træningsmiljø, selvtræning vs. holdtræning etc.

Team WeBike-CK Aarhus er resultatet af et samarbejde mellem landets førende cykelhandler, WeBike, samt Danmarks næststørste cykelklub, Cykle Klubben Aarhus. Teamet er et eliteoverbygning på CK Aarhus, og vil fungere som et naturligt viderespring for klubbens talenter og eliteryttere.  
  
Teamet er med udgangspunktet i klubben et lokalt DCU-team, der vil deltage i den danske A-klasse, samt køre internationale cykelløb. Holdet engagerer sig i det daglige liv i CK Aarhus, og deltager i klubbens arrangementer og fællestræninger.  
Ryttere // 2015:  
Eskil Vammen – Elite  
Frederik Muff – Elite U23  
 Jeppe Norup Dal – Elite U23  
 Jes Steengaard – Elite  
 Mikkel Black Christensen – Elite  
  
Ledelse // 2015:   
 Martin Wang Hjørngaard – Teamchef  
 Eskil Vammen – Sportslig ansvarlig  
 Jan Birke Lyngbye – Teamkoordinator og massør  
 Michael Berling – Sportsdirektør  
 Johannes Ollerup Sall – Sportsdiretør  
 Frederik Muff – Presseansvarlig

**Klubbens målsætninger for eliteafdelingen i de kommende 2-3 år:**

På sigt er målsætningen at teamet skal kunne kæmpe med om topplaceringerne i A-klassen, samt agere et naturligt springbræt for de talenter og eliteryttere der kører i A-klassen i dag, men også for de ungdomsrytter der i fremtiden rykker derop.  
  
Holdet er dannet i efteråret 2014, og vil deltage i A-klasse fra 2015.

# Trænerressourcer og talentmanagement:

**Ledelsesansvarlige for trænere og talentudvikling:**Andreas Gylling og Hans Helleshøj Buch

**Strategi for trænerudvikling:**

DCU træneruddannelse, med målet Trænerdiplomuddannelse

**Navne på trænere og et kort formuleret erfarings- og uddannelsesmæssigt CV:**

Andreas Gylling: erfaring fra Team Jytlander og tidligere eliterytter  
Hans Helleshøj Buch: cheftræner for CK Aarhus B&U og Unge & Talent gennem 4 år  
Dennis Olesen: Assisterende træner i CK Aarhus gennem 7 år  
Martin Hjørngaard: coach og ESAA træner

**Er klubbens aflønning af talent- og elitetrænere prioriteret?**

Ja – desværre indenfor en snæver økonomisk ramme

**Øvrige relevante informationer vedrørende træner set-up:**

Klik her for at angive tekst.

# Samarbejdsaftaler:

**ESAA**

**Har sportsgrenen et formaliseret ESAA samarbejde?** ja

**Har klubben et formaliseret ESAA samarbejde?** ja

* Hvis ja, er der sammenhæng mellem ESAA træningen og klubtræningen

(kort beskrivelse)? Klik her for at angive tekst.

* Er der sammenhæng mellem klubbens krav til udøvere og ESAA’s Code

of Conduct? <http://www.esaa.dk/codeofconduct> ja

* Hvis nej til formaliseret ESAA samarbejde. Ser klubben en mulighed for at blive

en del af ESAA-samarbejdet indenfor de kommende 2-3 år? ja/nej

**Team Danmark**

**Har sportsgrenen en placering i Team Danmarks støttekoncept**: ja

* Hvis ja, hvilken? Internationalt eliteforbund

**Fungerer klubben som elite- eller kraftcenter under Team Danmark?** nej

* Hvis ja, vælges typen af center: Vælg et element.

**Fungerer klubben som forbundsgodkendt kraftcenter?:** nej

* Hvis ja, beskrives klubbens rolle i forbundet: Klik her for at angive tekst.

# Uddannelse

**Beskrivelse af klubbens eventuelle samarbejde med uddannelsesinstitutioner (udover ESAA):**

Klik her for at angive tekst.

**Er klubben involveret i aktiviteter i forbindelse med den nye folkeskolereform**

**(anno 2014)?** nej

1. **Supportfunktioner:**

**Beskrivelse af supportfunktioner klubben har til rådighed til at supportere talenter:**

* Medicinsk, mentalt, kost, testning, fysisk træningsvejledning etc.

Fysisk træningsvejledning leveres af alle trænere og indgår som en helt naturlig del af den daglige træning. Trænerne ønsker at gennemføre VO2 max test, Watt test og Bikefitting – dette er omkostningstunge test, som klubben søger støtte til og samarbejdspartnere til.  
Via ESAA samarbejdet har rytterne adgang til kostvejledning, Medicinsk Team, mental træning og yderligere fysisk træningsvejledning.

**Beskrivelse af supportfunktioner klubben har til rådighed til at supportere elite:**

* Medicinsk, mentalt, kost, testning, fysisk træningsvejledning etc.

Fysisk træningsvejledning leveres af alle trænere og indgår som en helt naturlig del af den daglige træning. Trænerne ønsker at gennemføre VO2 max test, Watt test og Bikefitting – dette er omkostningstunge test, som klubben søger støtte til og samarbejdspartnere til. Holdet har tilknyttet en massør.

**Har de bedste talenter adgang til Team Danmarks support funktioner?** Ja, via ESAA

**Har de bedste seniorer adgang til Team Danmarks support funktioner?** nej

**Er der i klubben kendskab til DIF’s vidensbank, blandt andet omhandlende**

**spiseforstyrrelser hos sportsudøvere?**

<http://www.dif.dk/da/foreningsliv/viden-s-om/traening/spiseforstyrrelser-s-blandt-s-sportsudoevere> ja

**Har klubben en politik på spil-området, der indeholder retningslinjer for**

**gambling og betting?**  ja

**Er der i klubben kendskab til Center for Ludomanis hotline og hjælpefunktioner?**

<http://ludomani.dk/> ja

* Har trænerne i klubben den nødvendige viden omkring ludomani og

spilleafhængighed, til at ”spotte” og hjælpe udøvere med

spilleproblemer videre til disse hjælpefunktioner? ja

**Udviklingsområder og planlagte handlinger på supportfunktionsområdet:**

CK Aarhus ønsker et øget fokus på medicinsk og mental vejledning.

# Andre forhold

Klik her for at angive tekst.